《阳羡春歌》
宋代·陈克

石亭梅花落如积，吐鲛斓斑竹茹赤。祝陵有酒清若空，煮糯蒸茹作寒食。

长桥新晴好天气，两市儿郎棹船戏。溪头饶鼓狂杀侬，青盖红裙偶相值。

风光何处最可怜，邵家高楼白日边。楼下游人颜色喜，溪南黄帽应羞死。

三月未有二月残，灵龟可信渰水乾。葑草青青促归去，短萧横笛说明年。

作者简介：陈克(1081—1137）北宋末南宋初词人。字子高，自号赤城居士。临海（今属浙江）人。